google/wiki40b huggingface dataset:
Hestesport under Sentralamerikanske og karibiske leker 1993

Hestesport under Sentralamerikanske og karibiske leker 1993. Hestesport var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var åttende gangen som hestesport var med i de sentralamerikanske og karibiske leker. Mexico ble beste nasjon, de vant alle sju gullmedaljene.
Paradise-dokumentene

Paradise-dokumentene er en dokumentlekkasje på 13,4 millioner dokumenter om offshore-investeringer. Dokumentene har lekket fra advokatfirmaet Appleby, formuesforvalteren Asiaciti Trust og 19 andre selskapsregistre.
Noen av personene som er navngitt i lekkasjen er Wilbur Ross, handelsminister i Donald Trumps regjering; Stephen Bronfman, rådgiver for Canadas statsminister Justin Trudeau; Elizabeth II av Storbritannia og tidligere borgermester i Barcelona Xavier Trias. 1000 nordmenn er omtalt i dokumentene.
Den tyske avisen Süddeutsche Zeitung fikk først tak i dokumentene, og delte dem videre med snaut 100 andre aviser gjennom ICIJ, et internasjonalt nettverk for gravende journalistikk. Det var også Süddeutsche Zeitung som først fikk tak i Panama-dokumentene, en dokumentlekkasje i april 2016 om personer som hadde plassert formuer i «skatteparadiser».
I Norge var det Aftenposten som tok del i det internasjonale samarbeidet. Avisen avslørte blant annet hvordan over 100 millioner kroner i offentlige midler var forsvunnet i selskapsnettverket til en Interpol-etterlyst forretningsmann. og at et vikarbyrå som hadde de fleste inntektene fra norske kommuner hadde pengespor som førte til Malta. Ifølge Aftenposten er det over 1000 norske navn som kan knyttes til dokumentene i Paradise-lekkasjen. 
ICIJ og de internasjonale partnere har mottatt flere priser for arbeidet med Paradise-dokumentene.

Navngitte firmaer

Facebook, Apple, Microsoft, EBay, Glencore, Uber, Nike, Walmart, Allianz, Siemens, McDonald’s og Yahoo! er blant bedriftene som eier andeler i offshoreindustri ifølge dokumentene. Det norske «Oljefondet» eier tre prosent av Glencore, som knyttes til korrupsjon i Kongo. Investeringen var fondets mest lønnsomme etter Shell i 2016.
Ifølge avisen The Express Tribune har «Apple, Nike og Facebook spart flere milliarder dollar ved å bruke offshorebedrifter».
Innerdalen landskapsvernområde

Innerdalen landskapsvernområde er et verneområde som ligger i Sunndal kommune i Møre og Romsdal fylke. Området ble opprettet i 1967 og var det første landskapsvernområdet i Norge. Vernereglene ble revidert i 1977, det kom da klart frem at formålet med vern av Innerdalen var å bevare et naturlandskap som på grunn av topografi, vassdrag og vegetasjon har betydelig rekreasjons og naturvitenskaplig verdi. Området har et areal på 73 km², og det strekker seg fra Ålvundeid i vest til Innerdalsporten og grensen mot Storlidalen (Oppdal), 25 kilometer lenger øst.

Hytter

Ved Innerdalsvatnet (397 moh) ligger Renndølsetra, her blir det drevet tradisjonell seterdrift i tillegg til tilbys det overnatting. Litt lenger opp i Innerdalen har Kristiansund og Nordmøre Turistforening den selvbetjente turisthytten Innerdalshytta. Der ligger også Innerdal turisthytte som er privat, betjent hytte.
Brevik Bymuseum

Brevik Bymuseum er et museum som ligger i det gamle rådhuset i Brevik, som ble bygd i andre halvdel av 1700-tallet. Museumet tar for seg Breviks historie helt tilbake til 1500-tallet, og tar også for seg arkitektur og handelshistorie som har preget Brevik opp gjennom historien.
Shenzhen Metro

Shenzhen Metro 深圳地铁, Shēnzhèn dìtiě er undergrunnsbanen i den sydkinesiske byen Shenzhen i provinsen Guangdong. Den ble åpnet 28. desember 2004, og dermed ble Shenzhen den sjette byen i Folkerepublikken Kina med undergrunnsbane (etter Beijing, Hongkong, Tianjin, Shanghai og Guangzhou). I sin første fase har systemet to linjer (linje 1 og linje 4) på i alt 21,5 km lengde og 20 stasjoner.
Viktigere stasjoner er Luo Hu ved hovedjernbanegården og grenseovergangen til Hongkong og stasjonen ved Window of the World (世界之窗), som er en stor fornøyelsespark.
Kongsgård Allé

Kongsgård Allé (1–85, 2–90) er en vei i Kristiansand. Veien har vært hovedtrafikkåre for lokaltrafikk til bydelen Kongsgård, men har fått liten betydning som vei ved senere utbygging av området. Frem til 1965 var veien i Kristiansands østre område langs grensa til Oddernes kommune. Oddernes ble da en del av Kristiansand kommune.
Kongsgård Allé har vært viktig for busstrafikken på Lund og en trasé for flere bussruter.
Opprinnelig var veien for en del beplantet med allétrær på begge sider. Disse er bevart, men veianlegget endret slik at dagens vei ikke går mellom trærne.
Grieg & Schubert: Songs

Grieg & Schubert: «Songs» er Njål Sparbos første soloplate, utgitt på Quattro Records i 1993.
Chen Shui-bian

Offentlig virke

Chen tiltrådte Demokratisk framskrittsparti, som tradisjonelt har støttet taiwansk uavhengighet. Da han ble president tok over 50 års Kuomintang-styre slutt i den kinesiske republikken på Taiwan. Selv om han har moderert sine standpunkter, er han en kontroversiell person i Republikken Kina på grunn av sin holdning til taiwansk uavhengighet.
Chen Shui-bian annonserte 31. mai 2006 at han gir fra seg makten etter en rekke skandaler i den nærmeste familien. Chen skulle ikke lenger lede landets regjering, og gav fra seg styringen til statsminister Su Tseng-chang. Chen var fortsatt formelt statsoverhode frem til 2008, men lovet å holde seg unna alle innenriksanliggender. 
I september 2009 ble han dømt til livstids fengsel og skadeerstatning for underslag, bestikkelser og hvitvasking av penger.
Mauritania under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Closteropus

Utseende

Middelsstore, spinkle, mørke, metallisk fargede trebukker. Antennene er tynne og mye lengre enn kroppen, pronotum har rundede sider og påfallende groper og furer. Dekkvingene er litt avsmalnende bakover, gjerne med en lys lengdestripe, avrundede i spissen. Beina er lange, lårene utpreget klubbeformede, særlig på bakbeina.

Utbredelse

Slekten er utbredt i Sør-Amerika, fra Venezuela i nord til Bolivia og det sørlige Brasil i sør.
Dimitri Payet

Landslaget

Den 9. oktober 2010 debuterte han for det franske landslaget i en EM-kvalifiseringskamp mot Romania. 
Han ble tatt ut i Frankrikes EM-tropp til EM i Frankrike 2016.
1 %-klubb

1 %-klubb er en betegnelse på en motorsykkelklubb som selv definerer seg som lovløs, med sine egne lover og regler. Begrepet oppsto etter opptøyene på et MC-treff i Hollister i California i 1947, hvor så American Motorcyclist Association uttalte at 99 % av motorsyklistene er lovlydige, med hentydning til at den siste prosenten er lovløs. AMA har senere benektet at dette noengang er sagt fra dem.

Klubber i Norge

Norge har i dag flere 1 %-klubber: Hells Angels, Bandidos, Coffin Cheaters, Outlaws, Gladiators MC, Gypsy Joker, MC Vikings , Road Pirates MC, Rock Machine MC og Mongols Motorcycle Club. 
Klubbene anser seg som et brorskap, og politiet hevder at to tredeler av medlemmene i Norge er straffedømte. Av de 115 som var medlemmer av Hells Angels i perioden 2010 - 2012, var 71 prosent domfelt. I Bandidos var 62 prosent domfelt, og i Coffin Cheaters 56 prosent. Ifølge Politidirektoratet er medlemmene i 1 %-klubbene ofte involvert i grov kriminalitet, særlig innførsel av narkotika, torpedovirksomhet og vold.
Peter Tork

Bakgrunn

Peter Tork var sønn av Virginia Hope (født Straus) og Halsten John Thorkelson, professor i sosialøkonomi. Peters farfar Halsten Joseph Thorkelson 1875–1953 var av norsk avstamning; hans far var fra Vespestad i Finnås, Hordaland og hans mor fra Eggen i Tylldal, Hedemark. Peters mor var halvt jødisk og halvt irsk.
Etter avsluttet High School i Storrs i Connecticut, gikk han en stund på Carleton College i Minnesota, men flyttet til New York City før han ble ferdig. I New York opptrådte han som folkemusiker i Greenwich Village.

The Monkees

Han flyttet til California og ble i 1965 med i The Monkees hvor han spilte bassgitar og keyboard samt bidro med vokal frem til 1969. The Monkees ble etablert på initiativ av TV-produsentene Bert Schneider og Bob Rafelson i selskapet NBC.
I perioden 12. september 1966 til 19. august 1968 ble det sendt i alt 58 episoder, hver på 25 minutter i USA.
Etter TV-serien spilte gruppa inn filmen Head. Deretter ble «TV-spesialen» 33 1/3 Revolutions Per Monkee laget i 1969. Etter dette sluttet Tork i gruppa.

Etter The Monkees

Tork trakk seg tilbake fra underholdningsverdenen og underviste blant annet ved en high school i Santa Monica. Han slet med penge-, alkohol- og narkotikaproblemer og satt i 1972 en kort periode også i fengsel på grunn av besittelse av hasj.
I 2009 ble Tork diagnostisert med en svært sjelden form for kreft i tungen – adenoid cystisk karsinom. Han ble operert og gjennomgikk strålebehandling. Han døde av kreft 21. februar 2019 i et familiehjem i Connecticut.
Finneidstraumen

Finneidstraumen er ei 250 meter lang elv og tidevannsstrøm i Fauske kommune i Nordland. Den går fra vestenden av Nervatnet og ut i Fauskevika i Skjerstadfjorden ved Finneid, like øst for Fauske.
Finneidstraumen er nederste del av Sulitjelmavassdraget,  som har et nedbørfelt på 1 029,95 km² og en middelvannføring på 48,1 m³/s. Men ettersom Nervatnet ligger praktisk talt på havnivå medfører tidevannet at vannføringen ved flo sjø snur retning og renner inn i Nervatnet, slik at Finneidstraumen da blir en tidevannsstrøm.
På grunn av kraftutbyggingen i Sulitjelmavassdraget er den maksimale vannføringen ut av Finneidstraumen redusert i forhold til tidligere.
Nordlandsbanen og europavei 6 går på bru over Finneidstraumen. Nordlandsbanens bru ble åpnet 1958. Brua for E6 er 68 meter lang og ble åpnet 31 oktober 2018. Før den ble åpnet var det en smal bru med begrense høyde som ble bygget etter krigen. En eldre bru ble sprengt i 1940.
Det syriske barndomsevangelium

Det syriske bardomsevangeliet, også kalt det arabiske barndomsevangeliet er et apokryft evangelium knyttet til Jesu fødsel og barndom. Det ble formodentlig forfattet på syrisk på 500-tallet; to syriske manuskripter er bevart for ettertiden, og de er svært likt oppbygd.
Det arabiske barndomsevangeliet lar seg inndele i tre kapitler: Jesu fødsel, og mirakler i Egypt og Jesusbvarnets undergjerninger. 
Den første del, om Jesu fødsel, minner sterkt om Jakobs protoevangelium (et tidligere av de apokryfe evangelier), og det er sannsynlig at dette har dannet grunnlaget. Meget av de fortellinger som Jesu barndom stammer derimot fra Thomas' barndomsevangelium, og det er åpenbart at også Muhammed var kjent med dette ettersom det var blitt oversatt til arabisk. Noe derfra – konkret om den underfulle unfangelse og jomfrufødselen – gjenfinnes i Koranen.
Det sentrale tema for det arabiske barnfomeevangeliet er oppholdet i Egypt, som riktognok nevnes i Matteus 2,13 ff men som ikke beskrives der.
De mest sentrale skikkelser er det undergjørende Jesusbarnet og hans mor Maria. I særlig den midtre del, om hendelsene i Egypt, fremstår hun som særlig formidlende.
Det tredje kapittel i dette evangeliet nedtar fortellingen om vismennene fra Østerland, og ligger tett opp til Matteusevangeliet. Memn det går videre enn Matteus vad ar det nevner Zoradascht (Zoroaster) som kilden til den profeti som ansporte de tre vise stjernetydere til å lete etter Jesusbarnet.
Pensacolafjellene

Pensacolafjellene er en stor gruppe fjellkjeder og fjell i det vestlige Antarktis som utgjør en del av Transantarktiske fjellkjede. Området strekker seg over 450 km i en nordøst-sørvestlig retning og består av Argentina Range, Forrestal Range, Dufek Massif, Cordiner Peaks, Neptune Range, Patuxent Range, Rambo Nunataks og Pecora Escarpment. Høyeste topp er Mackin Table på 2135 moh.
Pensacolafjellene ble oppdaget og fotografert 13. januar 1956 på en flyekspedisjon fra den amerikanske marinens Operasjon Deep Freeze I. De ble døpt Pensacola etter Pensacola i Florida, der den amerikanske marinen har en flystasjon. Fjellene ble kartlagt i detalj av United States Geological Survey (USGS) basert på landmålinger og flyfotografering gjennomført mellom 1956 og 1967.
Joseph Victor von Scheffel

Liv og virke

Hans far, en pensjonert major i hæren i Baden, var en sivilingeniør og medlem av kommisjonen som regulerte Rhinens kurs. Hans mor, født Josephine Krederer, var datteren av en velstående handelsmann i Oberndorf am Neckar, var en kvinne med store intellektuelle krefter og en romantiske disposisjon. Unge Scheffel ble utdannet ved latinskolen i Karlsruhe og senere i årene 1843–1847 ved universitetene i München, Heidelberg og Berlin.
Han studerte juss og tok eksamen som Doctor juris og for fire år, 1848–1852, holdt han en offisiell posisjon i byen Säckingen. Her skrev han diktet Der Trompeter von Säckingen (1853), en romantisk og humoristisk fortelling som raskt fikk stor popularitet. Det ble utgitt i mer enn 250 utgivelser og ble omformet til en opera av Viktor Nessler i 1884. 
Scheffel reiste også til Italia, og da han kom hjem i 1853 var hans foreldre bekymret for om han ville fortsette sin juridiske karriere. Samme år tvang svekket syn ham til oppgi yrkeskarrieren og bosatte seg i Heidelberg hvor han hadde til hensikt å bli lærer ved universitet. Hans studier ble forhindret av en øyesykdom og han dro til Sveits i søken etter en kur. Han bosatte seg ved Bodensjøen, og her utarbeidet han planen for sin berømte historiske romanse Ekkehard (1857).
De første ideene for dette verket fikk han fra Monumenta Germaniae Historica, et kjent historieverk som strakte seg fram til 1500. Dette var knapt mindre populært enn Trompeter von Säckingen. I 1901 hadde dette verket nådd sin 179. utgivelse! Scheffel dro tilbake til Heidelberg og utga Gaudeamus, Lieder aus dem Engeren und Weiteren (1868), en samling av muntre og humoristiske sanger hvor emnene var delvis tatt fra tyske legender og delvis fra historiske emner. I disse sangene viste forfatteren seg som en sorgløs student, en venn av vin og sang, og deres suksess er uten sidestykke i tysk litteratur og førte til tallrike etterlignere.
Fra 1857 til 1859 var Scheffel bestyrer av biblioteket til Egon von Fürstenberg ved Donaueschingen, men oppga stillingen og besøkte Joseph Freiherr von Lassberg i Meersburg ved Bodensjøen, oppholdt seg for en tid hos grandhertug Karl Alexander av Sachsen-Weimar ved Wartburg i Thüringen, deretter bosatte han seg i Karlsruhe. Han giftet seg i 1864 med Caroline von Malzen, og i 1872 trakk han seg tilbake til Villa Seehalde i nærheten av Radolfzell ved nedre Bodensjøen. Ved hans jubileum i 1876 ble han feiret over hele Tyskland, han ble gitt arvelig adelskap av grandhertugen av Baden og han døde i Karlsruhe den 9. april 1886.
Klinisk psykologi

Klinisk psykologi er den del av psykologien som omfatter forståelse og behandling av psykiske lidelser, og er en av av mange former for anvendt psykologi. Betegnelsen brukes noe ulikt i ulike og brukes blant annet om forskning på psykiske lidelser og behandling. Klinisk psykologi ble utviklet på slutten av 1800-tallet og var til omkring 1960 hovedsakelig innrettet mot å stille diagnoser uten å drive behandling. Kliniske psykologer har grunnutdanning i psykologi med teoretisk orientering, mens psykiatere har grunnutdanning i medisin og har mer opplæring i klinisk arbeid. Kliniske psykologer og psykiatere utfører ofte de samme arbeidsoppgavene.
De vanligste behandlingsformene for psykiske lidelser er individualterapi eller gruppeterapi (dynamisk eller systemisk/kognitiv/løsningsfokusert), familieterapi (dynamisk, systemisk eller løsningsfokusert) eller medisinering (psykofarmaka). Mange følger flere behandlinger samtidig. 
Klinisk psykologi (abnormal psykologi og terapimetoder) omfatter beskrivelse og klassifisering av sinnslidelser og forskning om årsaker til dem og behandlingsteknikker.
Kliniske psykologer skriver for det meste ikke ut legemidler, selv om psykologer i enkelte land i økende grad har fått rett til å skrive ut dette de siste årene. Stort sett vil psykologer samarbeide med psykiatere (dvs. leger) når det er nødvendig med bruk av medikamenter. Kliniske psykologer kan også inngå i team med andre profesjoner som sosialarbeidere og ernæringsfysiologer.
Taketoyo oljekraftverk

Taketoyo oljekraftverk er et varmekraftverk i prefekturet Aichi utenfor Nagoya i Japan. Installert produksjonseffekt er 1345 MW fordelt på 3 x 375 MW og en mindre blokk. Brenselkilden er råolje og tungolje.
Operatør er energiselskapet Chubu Electric Power. Anlegget ble påbegynt omkring 1965 og stod ferdig i 1972. En av enhetene er innstilt.
Ewanius

Utseende

En liten (ca. 4 millimeter), oval, blank, brunrød bladbille. Pronotum er rundet, mye bredere enn langt, nesten så bredt som de jevnbrede dekkvingene. Disse har kraftige punktrader, og kan ha noen diffuse, mørke flekker.

Levevis

Artene er knyttet til trær i sørbøkslekten (Nothofagus).

Utbredelse

Arten lever på Tasmania.
2. gebirgsdivisjon

2. gebirgsdivisjon var en Gebirgsjägerdivisjon innenfor Wehrmacht som tjenestegjorde under andre verdenskrig i den nordlige delen av Norge. Divisjonen ble opprettet i 1938 og ble oppløst i 1945 ved krigens slutt.
Sunday

Etymologi

Sunday er dannet av engelske Sunday, «søndag». Dette ordet har igjen opprinnelse i gammelengelske sunnandæg, dannet av sunne, «sol», og dæg, «dag».
Quilombo

Quilombo (fra Kimbundu: kilombo) var betegnelsen på bosetninger av hovedsakelig rømte slaver i Brasil. Bosetningene var økonomisk og styringsmessig selvstendige. Det eksisterer opptil 700 quilombo-samfunn i dagens Brasil. Rundt 30 av disse samfunnene er anerkjent av Brasils kulturdepartement, mens mange flere quilombo-samfunn kjemper for retten til territoriet de mener de har historisk krav på. Brasils grunnlov av 1988, artikkel 68 anerkjenner at quilombo-samfunn har rett til områdene de har bodd på over lengre tid.
Den mest kjente quiliboen var Palmares som var en uavhengig og selvstendig bosetning i det indre av Pernambuco (i dag Alagoas). Palmares ble etablert rundt 1600 og på det største hadde den over 30 000 innbyggere fordelt på flere bosetninger. Quilomboen var flere ganger under angrep fra hollandske og portugisiske koloniherrer og falt etter et portugisisk artilleriangrep i 1694.
Kikkert

En kikkert er et optisk instrument for å vise fjerne objekter med forstørret synsvinkel, slik at de opptrer som om de er nærmere. 
Kikkerten består vanligvis av to speilvendt symmetriske teleskoper, ett for hvert øye.
Bildet forstørres av okularet, som er linsen nærmest øyet. 
Kikkerter kan fås med forstørrelse fra ca. 2–20×. Forstørrelsen angir i hvilken grad avstanden til objektet man observerer fortoner seg i kikkerten i forhold til observasjon med det blotte øyet. Ser du f.eks en fugl på 200 meters avstand, vil det gjennom en kikkert med 10x forstørrelse fortone seg som om den sto 20 meter unna. Kikkerter kan fås både som monokulære (for ett øye) og binokulære (for to øyne) og som håndholdte eller brillemonterte (kikkertbriller). Felles for alle kikkerter er at de må fokuseres for den avstanden de skal brukes på. Ved bruk av kikkert kreves det at den holdes stabil, et krav som forsterkes jo høyere forstørrelse kikkerten har. Kikkerter med forstørrelse på mer enn 10× er vanskelige å bruke uten stativ.
Monokulære håndholdte kikkerter er små, lette og kompakte. De brukes vanligvis for kortvarige synsoppgaver, for eksempel til å lese skilt, bussnumre, gatenavn og lignende. De fleste monokulære kikkertene kan fokuseres ned til 20–30 cm slik at en kan se på en badevekt, en gradestokk osv. Forstørring er fra ca. 2,8–8×.
Binokulære håndholdte kikkerter brukes særlig av synshemmede som har omtrent lik synsfunksjon på begge øyne. Binokulære kikkerter kan vanligvis ikke fokuseres til avstander under to meter. Forstørring er fra ca. 8–10×.

Bruksområder

Kikkerter brukes primært for å se på noe på lang avstand, og brukes gjerne under jakt, på sjøen, eller av fuglekikkere. Kikkerter kan også brukes som lesehjelpemiddel og gir da lengre leseavstand enn en lupe. Fordelen med lengre leseavstand tapes imidlertid gjennom mindre synsfelt og dårligere lysstyrke. Det er derfor sjelden at kikkerter blir valgt som lesehjelpemiddel.
Teahupoo

Teahupoo er et sted i kommunen Taiarapu-Ouest på Tahiti i Fransk Polynesia. Stedet er kjent for sine gode forhold for surfing. Folketellingen i 2012 viste et innbyggertall på 1 289.

Surfested

Teahupoo er kjent for bølger som gir surfeforhold som også tiltrekker seg utøvere utenlands fra. Om lag 1 km fra land dannes det store bølger. Disse storbårene er godt egnet for bølgesurfing og surfing inne i tunnelen som dannes. Bølgeforholdene er beskrevet som av de fremste i verden, men regnes også som utfordrende og farlige.
Den internasjonale surfekonkurransen Billabong Pro Tahiti for profesjonelle arrangeres i Teahupoo. Den er en del av World Championship Tour (WCT).
I'm Going Slightly Mad

Video

Musikkvideoen er en av Queens mest kjente, ved siden av videoene «Bohemian Rhapsody» og «I Want to Break Free». Til tross for at Mercurys helse var skrantende på tiden, er han meget bevegelig i videoen. I videoen kler og oppfører bandmedlemmene seg på absurd vis, gitarist Brian May er utkledd som pingvin, trommeslager Roger Taylor har en tekjele på hodet, en mann i gorilladrakt viste seg senere å være Elton John, bassisten John Deacon var utkledd som narr og Freddie Mercury hadde en parykk av bananer. Videoen ble regissert av Rudi Dolezal og Hannes Rossacher (DoRo Productions), som de øvrige musikkvideoene fra albumet Innuendo. 
I senere intervjuer har Brian May sagt at denne, sammen med den til These Are the Days of Our Lives, var den siste videoen Mercury tok opp. Freddie Mercury var allerede meget syk. På slutten av videoen er det en feil, om den ble gjort med vilje er uvisst, trappen som John Deacon står på forsvinner mens videoen tones ut.
David Marks

Karriere

David Marks ble kjent med brødrene Brian Wilson, Dennis Wilson og Carl Wilson på slutten av 1950-tallet, og var med på å utvikle The Beach Boys' gitarsound. Han var dermot ikke med på bandets første innspilling, «Surfin'» i 1961, da Brian Wilsons klassekamerat Al Jardine var blitt med i bandet. Da Jardine sluttet i februar 1962, fikk Marks hans plass i bandet. Han var med på å spille inn hitlåter som «Surfin' Safari», «409», «Surfin' USA», «Shut Down», «Surfer Girl», «In My Room» og «Be True to Your School».  Han spilte også over 100 konserter med The Beach Boys på turneer over hele USA, fra Hawaii til New York. 
David Marks og Al Jardine var i et par måneder begge medlemmer av The Beach Boys, da Jardine returnerte til bandet sommeren 1963 som midlertidig erstatter for Brian Wilson under konserter. I oktober 1963 forlot Marks The Beach Boys etter en krangel med bandets manager Murry Wilson, Wilson-brødrenes far. Marks fortsatte som musiker utover 1960- og 1970-tallet, uten den store suksessen. Han ble med The Beach Boys på scenen som gjesteartist under en av bandets konserter i 1971, men takket nei da Mike Love tilbød ham fast plass i bandet igjen. Han fortsatte i stedet sin solokarriere, og fikk også en karriere som ofte benyttet studiomusiker. 
Marks var ikke ansett som «delaktig nok» til The Beach Boys' suksess da bandet ble valgt inn i Rock and Roll Hall of Fame i 1988. Han ble ikke engang invitert da æresbevisningen fant sted. Men i 1997 ble han igjen fulltidsmedlem av The Beach Boys, da Carl Wilson fikk kreft og måtte slutte i bandet. Denne gangen spilte han bortimot 300 konserter som offisielt medlem, før han i 1999 forlot bandet på grunn av sykdom.
The Beach Boys ble i all hovedsak oppløst etter Carl Wilsons død. I 2008 var Marks med i bandet Beach Boys Band, sammen med Mike Love og Bruce Johnston. I 2009 var han med i et «rivaliserende» Beach Boys-band, Endless Summer Band, sammen med Al Jardine. Han er fremdeles aktiv som musiker, og spiller blant annet i bandet Legends of Surf Music.
Fylkesvei 6206

Fylkesveg 6206 går mellom Hovseidet og Volstad i Ålesund kommune. Veien er 7,3 km lang.
Frem til 2019 hadde veien betegnelsen Fv388.
A.I.: kunstig intelligens

Handling

Filmen handler om robotgutten David, som blir satt ut i skogen fordi familien hans ikke har bruk for ham mer. Inspirert av historien om «Pinocchio» drar han ut på leting etter «den blå feen», slik at hun kan gjøre han om til en ekte gutt.